નોંધનીય છે કે પાછલાં સપ્તાહે ડોલર ઇન્ડેક્સ મજબૂત થવાની સાથે સાથે સ્થાનિક બજારમાં પણ રૂ. ૫૦૦ અને ૧,૦૦૦ની ચલણી નોટો રદબાતલ થતાં કાળાં નાણાં ધરાવતા લોકોએ જ્વેલરીની ખરીદીની સાથેસાથે વિદેશી મુદ્રાની પણ મોટા પ્રમાણમાં ખરીદી હોવાનું બહાર આવ્યું છે, જેમાં ફોરેક્સ ડીલર્સ દ્વારા નિયમ વિરુદ્ધ પણ કારોબાર કરાઇ રહ્યો હોવાનું જાણવા મળે છે. આવા ડીલર્સ પર આગામી દિવસોમાં ગાળિયો કસાય તેવી શક્યતા છે.